שיחה:ויקיפדיה

message: לינק לא תקין בציטוט מאמר שכתבתי:
שירי שילה (בהנחיית שיזף רפאלי), ריאלי או נייטרלי? - סוגיית הנייטרליות (NPOV) באתר "וויקיפדיה", עבודת גמר, אוניברסיטת חיפה, 2008
הלינק התקין הוא:
https://www.shirishilo.com/wikipediathesis
thread_title:  דיווח על טעות 

message: הטבלה של היחס משתמשים/לדוברי השפה נחמדה אבל נראה לי יותר מתאים יחס של ערכים/דוברי שפה.
thread_title: בקשת טבלה

message: נראה לי שבשבועות האחרונים הצטרפו הרבה משתמשים חדשים וקצב הכתיבה פה עלה בהרבה. בהתחלה אם הייתי נעדר כמה ימים הייתי בודק את 500 השינויים האחרונים וזה היה מכסה לי איזה חצי שבוע. בזמן האחרון, מכיוון שאני עובד, אני עושה אותו הדבר אך מקבל פחות מיומיים של שינויים. בקיצור ברוכים הבאים כל החדשים מצעיר עד צעיר מאוד. 
זה נותן לי מוטיבציה לעשות משהו שרציתי ממש בהתחלה - לתרגם את הערך ויקיפדיה מאנגלית. ברם אולם כאן שלא כמו שם יש הפניה לעמוד הראשי ולא לערך. מה לעשות?Pasteran 22:11, 15 מרץ 2004 (UTC)
replies: text: הסרתי את ההפנייה. אתה יכול לתרגם. מאיר מ 23:25, 15 מרץ 2004 (UTC)
thread_title: משתמשים חדשים ותרגום [[ויקיפדיה]]

message: המאמר הושחת! צריך מייד: לחסום את המשתמש, לשחזר את הערך.
אלמוג 15 במאי 2004 18:20.
#היו לי קשיי תרגום בפרק על תוכנה/חומרה
#הוספתי פסקה על כוח-אדם. מה דעתכם? 
Pasteran 18:03, 19 מרץ 2004 (UTC)
כמה הערות:
#יש כפילות משמעותית בין מאמר זה לויקיפדיה:אודות. אין טעם לשמור שני ערכים דומים כל כך.
#יש גם כפילות לערך אנציקלופדיה
#בנושאים מסויימים יש פירוט יתר. לדוגמא: פסקת הבוטים ותיאור התוכנה/חומרה (ראה פסקאות אלו בויקיפדיה:אודות)
#יש יותר מידי שמות. אני מתאר לעצמי שבגרסה האנגלית כולם הוסיפו קרדיט. לי זה נראה מיותר.
#כל הכבוד על ההשקעה בתרגום.
מאיר מ 11:18, 28 מרץ 2004 (UTC)
replies: text: תודה על ההערות.
#הדבר עלה על דעתי. אי לכך אני מציע לחדד את ההבדלים (כפי שאני מבין אותם) - הערך ויקיפדיה כולל את תולדות הויקיפדיה, ההקשר ההיסטורי שלה, מאפייניה, הטכנולוגיה, וכוח האדם שלה. אודות ויקיפידיה כולל את את פירוט המאפיינים והיעדים, מדיניות בכלליות, ומידע ספציפי לגרסה העברית. במלים אחרות המאמר "ויקיפדיה" צריך להיות ערך אנציקלופדי כמו ערך על כל אנציקלופדיה אחרת למשל בריטניקה או כמו שערך על הויקיפדיה יראה באנציקלופדיה אחרת למשל YNET (נראה אותם עושים ערך עלינו). לעומת זאת "ויקיפדיה:אודות" הוא דף מטא המשמש מעין מבוא והסבר לצרכים פנימיים של הויקיפדיה. חפיפה כלשהי תהיה מן הסתם אבל כמו שאני רואה את זה יש הבדל מהותי שרצוי לחדדו בשוני סגנוני. מלבד זאת ויקיפדיה:אודות בכלל לא גמור. שורה תחתונה מישהו צריך לטפל בזה - יש מתנדבים או שאני אעשה את זה כראות עיניי?
#אתה בטח מתייחס לפרק ה"אבות". מקבל את זה אבל חושב שזה חשוב להכניס את הויקיפדיה לקונטקסט היסטורי. אפילו הייתי מוסיף עוד על האנציקלופדיסטים. יכול להיות שהמיקום הנכון יהיה דווקא ב"אודות" ולא בערך.
#צודק. למרות שבדקתי את "אודות" קודם לכן לא שמתי לב לכפילות. צריך להחליט לאן הפרק הזה מתאים ולהשאירו רק שם.
#אני חושב שזה סביר במסגרת כבוד למייסדים.
#שוב תודה רבה. 
Pasteran 18:45, 28 מרץ 2004 (UTC)

text: אגב למה טוענים בערך באנגלית שהויקיפדיה בעברית הייתה בין תריסר הראשונות ?Pasteran
הרסתי את כל המאמר
thread_title: הדיון הישן

message: בפסקה על החוקים אני חושב רשון הקטע הבא:
"למשל, ערכים בויקיפדיה אינם הגדרות מילוניות, והוספה מלאה של קטעי מקור, כגון תוכן חוקים ונאומים, אינה מתקבלת בעין יפה"
למה הכוונה פה?
אתם מתכוונים לכך שלדוגמא בערך כנסת לא יהיו את כל הנאומים של חברי הכנסת ה-1 ביצירתה או שידורים של ערוץ 33?
replies: text: כן. דוד שי 05:33, 9 אוק' 2004 (UTC)
thread_title:  שאלה 

message: האם ישנו משתנה מערכת שמחזיר את שם החודש הנוכחי? Eranb 06:37, 7 נוב' 2004 (UTC)
replies: text: אתה מתכוון ל? ;-) (ראה בדף העריכה - פשוט הצצתי בדף העריכה של העמוד הראשי). --אייתלאדאר (שיחה) 07:07, 7 נוב' 2004 (UTC)
thread_title:  חודש בחודשו 

message: מי תורם, ואיפוא נמצא השרת? --בני דאון 19:03, 8 דצמ' 2004 (UTC)
replies: text: ויקיפדיה העברית היא חלק מויקיפדיה העולמית, וככזו היא הוקמה על ידי אותם אנשים שהקימו את העולמית (ומפורטים במאמר). לערכים תרמו אנשים רבים, שאת פירוטם ניתן לראות תחת הגרסאות הקודמות של כל מאמר. השרת של ויקיפדיה העברית, כמו של כל הויקיפדיות, נמצא בקליפורניה. נדב 19:38, 8 דצמ' 2004 (UTC)

text: זהו ערך אנציקלופדי אודות ויקיפדיה, וזו הסיבה לכך שויקיפדיה העברית מוזכרת רק בהערת אגב. חלקנו בין כל שאר הויקיפדיות יחסית קטן. מידע אודות ויקיפדיה העברית ניתן למצוא בויקיפדיה:אודות. רועי | שיחה | 19:45, 8 דצמ' 2004 (UTC)
thread_title:  מה לגבי הגירסה העברית? 

message: הערך הזה לא מעודכן בכלל, למשל לא כתוב בו שיש רק באנגלית את ויקיציטוט, מה שכמובן לא נכון, אין לי מספיק ידע על מנת לטפל בבעיה הזאת...טרול רפאים
thread_title:  עדכון 

message: מה זה ויקיציטוט?
replies: text: ויקיציטוט הוא אוסף של ציטוטים שונים שכל אחד יכול לערוך. טרול רפאים 15:11, 21 אפר' 2005 (UTC)
thread_title: ויקיציטוט

message: משהו לא כ"כ ברור לי. האם ישנם אנשים העוסקים בפיתוח וניהול הויקי ומקבלים על זה כסף? זה צריך להאמר במפורש. כי כתוב למשל, "עד ינואר 2002, סאנגר הועסק ע"י בומיס כעורך אחראי של הנופדיה והמוביל הלא רשמי של הויקיפדיה". אז הכסף הגיע מבומיס, אבל לא ברור לי, היש מי שמקבלים שכר ישירות מקרן הויקימדיה או שכולם מתנדבים? דורית 17:10, 21 אפר' 2005 (UTC)
replies: text: יש שניים וחצי אנשים (נכון ללפני חודשיים) שמועסקים בשכר בקרן ויקימדיה, כתוב על זה במטא, אני לא זוכר איפה בדיוק. הם אחראים על החיבורים הפיזיים של השרתים, על הניקיון (חצי משרה) ועל קבלת התרומות. טרול רפאים 17:14, 21 אפר' 2005 (UTC)
replies: text: :תודה, אני אחפש שם, נראה אם נמצא משהו. דורית 17:16, 21 אפר' 2005 (UTC)
replies: text: ::זה מה שמצאתי. מזכירה, רואה חשבון, עו"ד (בהנחה שלא שכחתי אף אחד). כבר חשבתי שווילס מקבל כסף כמנכ"ל על... דורית 19:00, 21 אפר' 2005 (UTC)
thread_title: משכורות

message: בעקבות תוצאות ההצבעה בנושא הצבעות של משתמשים חדשים, ראוי לשנות במקצת את הניסוח המטעה תחת 'כוח אדם': "חשוב לציין עם זאת שמינויים אלו אינם קובעים מעמד או סמכות מבחינת התוכן. עקרונית, דעת משתמש מפתח שוות ערך לדעת משתמש לא רשום". לדעתי, הניסוח הנכון יהא משהו כמו: "לדעותיהם של משתמשים בעלי ותק גדול יותר ניתן משקל רב יותר כאשר מדובר בהצבעות הנערכות מפעם לפעם. לעניין זה, רק משתמש בעל ותק של חודש ומאה עריכות ומעלה רשאי להצביע."
אם אין התנגדויות לניסוח, אכניס אותו לסעיף האמור.Gil mo 22:23, 5 דצמבר 2005 (UTC)
replies: text: אני מתנגד לניסוח הזה. למשתמש ותיק אין יותר משקל בקיום הצבעות. גם משתמש חדש יכול להשתתף בדיון. גילגמש • שיחה 05:10, 6 דצמבר 2005 (UTC)
replies: text: :הוספתי משפט שמכיל את המידע המדויק והרלבנטי.דוד שי 05:16, 6 דצמבר 2005 (UTC)
thread_title: משקל שונה לדעות ויקיפדים לפי ותק

message: הקישור החיצוני לבריטניקה או נופדיה שבור . מישהו יודע איך לתקן? odedee • שיחה‏ 05:47, 6 דצמבר 2005 (UTC)
replies: text: כנראה שזוהי בעייה זמנית: "Kuro5hin is Moving" כפי שנאמר באתר. אבינעם 06:49, 6 דצמבר 2005 (UTC).
thread_title: קישור שבור

message: איך זה שלפני שבוע היינו קרובים בכמה ערכים ספורים מלעקוף את ויקיפדיה אספרנטו במספר הערכים ותוך כמה ימים יש להם יותר מ6000 ערכים מויקיפדיה העברית? אני יודע שזו איננה תחרות אבל באמת רציתי לדעת איך הם קידמו? אילו ערכים הם הוסיפו? אולי הם עשו איזה מבצע מיוחד בשביל שלא נעקוף אותם? --80.230.202.155 22:30, 3 פברואר 2006 (UTC)
replies: text: רגע, זה לא תחרות? לשאלתך - ייתכן שהם פתחו ערכי ימים, שנים או סתם מספרים. כמו כן ייתכן שפתחו ערכים עבור ערים, יישובים וכפרים, וכדומה. Yonidebest Ω Talk‏ 22:37, 3 פברואר 2006 (UTC)
אני לא אומר כדי שלא יתקיפו ויאמרו שלא צריך לפתוח סתם ערכים כדי למלא אבל שהם יהיו ריקים מתוכן.. אבל אני אומר בכל זאת למה שאנחנו לא נאמץ את הרעיון שלהם ונגדיל גם אנחנו את ויקיפדיה העברית בכמה אלפי ערכים? כי אני ממש לא האמנתי שכל יום נוספו להם 2000 ערכים--80.230.202.155 22:43, 3 פברואר 2006 (UTC)

text: מספר גדול יותר של חיילים לאו דווקא מנצח בקרב, וכך גם עם ערכים - האיכות והאמינות הגבוהה היא המטרה. Yonidebest Ω Talk‏ 22:45, 3 פברואר 2006 (UTC)
replies: text: : ובכל מקרה, ויקיפדיה בעברית היא מספר אחד באורך הערכים שבה (אמת שאורך לא מעיד על איכות, אבל זה כן מעיד שלא מדובר בקצרמר בן שורה אחת. דרור 22:49, 3 פברואר 2006 (UTC)
טוב אני רק רציתי להביא את זה לתשומת לבכם, אני גם מעלה ערכים לפעמים, אני עוזר בדרכי שלי. ^^ --80.230.202.155 23:23, 3 פברואר 2006 (UTC)

text: אחלה. אגב, אין טעם לחתום אם אתה לא מחובר, כתובת ה-IP משתנה. Yonidebest Ω Talk‏ 23:25, 3 פברואר 2006 (UTC)
אה, אוקיי, אני רשום האמת, לא יודע למה לא נכנסתי :\
thread_title: ויקיפדיה אספרנטו

message: איך יכול להיות שיש בוויקיפדיה באנגלית כ- 950,000 מאמרים, אך "ב-18 במרץ 2005 חצתה הוויקיפדיה האנגלית את קו מליון הערכים."? ⌠צהוב עולה⌡ 16:33, 21 פברואר 2006 (UTC)
thread_title:  שאלה 

message: ברצוני להזהיר שוב מויקיפדיה שעומדת לעקוף את מספר הערכים שלנו, אתמול הויקיפדיה ברומנית הוסיפה יותר מ2500 ערכים ונמאת עכשיו מקום אחד אחרינו עם הפרש של 2000 ערכים, אם גם היום יקרה אותו הדבר היא תעקוף אותנו. --80.230.207.236 13:48, 14 מרץ 2006 (UTC)
replies: text: ולמה זה צריך להדאיג אותנו? אנחנו בתחרות או משהו? Pacman 13:51, 14 מרץ 2006 (UTC)
כן, אתה לא רוצה שבויקיפדיה העברית יהיו יותר ערכים מאשר באחרות ושנהיה במקום טוב?--80.230.207.236 17:44, 14 מרץ 2006 (UTC)

text: שיוסיפו מצידים עוד 10,000 ביום. האיכות לא תלויה בכמות. גילגמש • שיחה 17:51, 14 מרץ 2006 (UTC)
replies: text: :היא כן תלויה, אבל ביחס הפוך.ladypine 15:23, 11 אפריל 2006 (UTC)
אם נתלבש על הערכים המבוקשים בכל הפורטלים וננהל מדיניות של אפשור קצרמרים (מכיוון שאפילו פיסה קטנה של מידע יכולה לתת למשתמש שקורא את המידע את הידע שהוא רצה להשיג) אז מספר הערכים יגדל דרסטית ועם זאת האיכות של ויקיפדיה כי ככל שיש בויקיפדיה מידע למשתמש ויש את הנושא שהוא חיפש אז זה מצביע על איכות טובה של האינציקלופדיה
thread_title:  אזהרה 

message: בחוסר שמחה הפעלתי כעת הגנה על הערך. הוא מושחת כמעט מדי יום, לפעמים יותר מפעם אחת. חבל שצריך להגן עליו כי רבים מנסים את כוחם בעריכת ערך זה דווקא, אבל מאחר שהעריכות האלה הן החרבות בדרך כלל, אין ברירה. odedee • שיחה‏ 10:47, 29 אפריל 2006 (IDT)
replies: text: אני סבור שיש לבטל את ההגנה, עדיף שנתמודד עם הנודניקים מאשר נגרום תחושות רעות לאלו המבקרים פה בפעם הראשונה ובוחרים לנסות את כוחם בערך על האינציקלופדיה... טרול רפאים 12:50, 29 אפריל 2006 (IDT)
replies: text: :השחתת הערך הזה כמוהה כהשחתה של כל ערך אחר. אני מניח שמדובר בהתקפת השחתה שתחלוף. גילגמש • שיחה 12:54, 29 אפריל 2006 (IDT)
replies: text: ::ואולי בכל זאת? זה לא ממש ערך ככל ערך אחר. דורית 01:07, 1 מאי 2006 (IDT)
thread_title: הגנה

message: האם לדעתכם צריכה להיות אחידות בערכים האנציקלופדיים בכל אחת מן הגרסאות של ויקיפדיה בשפות השונות? או שמא צריך לאפשר אוטונומיה אנציקלופדית לכל גרסא? 
מצד אחד כדאי שכל שפה תיתן את הדגש ותרחיב ערכים הנוגעים לה, באספקטים של תרבות, דת וכו'. אך מצד שני, עד כמה רחבה האוטונומיה שראוי לתת? 
הנה דוגמה, למשל, מהגרסא הערבית לויקיפדיה. שם, בערך "ישראל", כתוב שיש לה שתי בירות - ירושלים ותל אביב. בערך הערבי ל"ירושלים" העיר מוצגת כבירת פלסטין, ולא ישראל. ואם יש כאלה שיטענו כי מדובר בבירה של יחידה גיאוגרפית ולא מדינית, הרי שהקישור לפלסטין מציג אותה הוא הקישור לערך כיישות פוליטית. (גל)
replies: text: למיטב הבנתי מדובר בציון עובדות שגויות, ולכן אין שום שאלה של "אחידות" שקשורה לעניין, אלא אם רוצים לתת "אוטונמיה" של "מותר לכתוב שקרים". גדי אלכסנדרוביץ' 12:26, 9 יולי 2006 (IDT)

text: אמת יש רק אחת. אם אין אחידות, בעיקר בנושאים פוליטיים, זה תוצאה של נקודת מבט שונה/חוסר ידע בנושאים לא מקומיים/תרגמת וכו'. על אף השאיפה ל-NPOV, המציאות היא כנראה שלכל קולקטיב דובר שפה מסויימת יש הטיות משלו. אגב, גם אתה יכול לתקן את הערך בערבית. השאיפה תהיה לאחידות בתוכן, היישום אף פעם לא מושלם. DGtal 12:29, 9 יולי 2006 (IDT)
replies: text: :ייתכן שיש רק אמת אחת, אבל היא ידועה רק לבורא עולם. כאשר ברואיו מנסים להגיע אל האמת, הם מגיעים לאמיתות רבות, איש כפי ראות עיניו, ולעתים גם לשקר יקראו אמת. דוד שי 22:31, 9 יולי 2006 (IDT)
אהבתי את הניסוח שלך :-)  ואגב, הנה אנקדוטה: לא רק בויקי' בערבית ירושלים מוצגת כך. לפי הויקיפדיה בשפה הצרפתית, שפה מערבית חשובה ומשפיעה לכל הדיעות, בירתנו היא תל אביב, לפי הגדרת האו"ם. ירושלים, לעומת זאת, היא הבירה של ישראל בעיקר לפי הגדרתה העצמית של ישראל Israël. Danny-w 01:12, 10 יולי 2006 (IDT)
ויקי הערבית שינתה את העריכה שלי חזרה, וכעת ירושלים היא שוב "אחת הערים הגדולות בפלסטין ובירתה". (גל)
thread_title:  אחידות בוויקפדיה העולמית? 

message: מה עם הויקיפדיה הסינית? אין עליה מידע? Deen | דין 19:41, 25 יולי 2006 (IDT)
thread_title:  השוואה בין שפות ויקיפדיה 

message: האם לא כדאי להקדיש פרק או אפילו ערך שלם לגרסה העברית? אשמח אם מישהו יכול להפנות אותי למידע ספציפית על ויקיפדיה בעברית.--Rataube 18:15, 13 בספטמבר 2006 (IDT)
replies: text: יש ערך נפרד לויקיפדיה העברית. ‏pacman • שיחה 18:18, 13 בספטמבר 2006 (IDT)
replies: text: :תודה.--Rataube 18:26, 13 בספטמבר 2006 (IDT)
thread_title: ויקיפדיה בעברית

message: כתוב 6 מיליון ולדעתי זה לא מדוייק. מכיוון שבישראל שמונה 7 מיליון, יש לא מעט ערבים ודרוזים שדוברים עברית, ואחרי שנוריד את כל אלו שלא דוברים עברית נגיע ל6.5 מיליון. בנוסף יש לא מעט יהודים ברחבי העולם ובמיוחד בארה"ב, שדוברים עברית ברמה כזו או אחרת. אם נחשב רק את כל היורדים שירדו מארץ ישראל נקבל יותר מחצי מיליון. ואם נוסיף אליהם יהודים אמריקנים נקבל עוד כמה מאות אלפים. ולכן נראה שדוברי העברית הם יותר קרובים ל7 מיליון פלוס. --88.154.65.59 17:25, 27 בספטמבר 2006 (IDT)
replies: text: והאומדן הזה כן מדויק?... ‏odedee • שיחה 19:34, 27 בספטמבר 2006 (IDT)
thread_title: עברית מספר דוברי שפה

message: * הסנדלר הולך יחף, כמה אדום. 
* הטבלה "השוואה בין שפות ויקיפדיה" על מה היא מבוססת, לאיזה תאריך היא מעודכנת, מה זה ויקיפדים פעילים?
* למה שמות מיזמי האחות באנגלית? הם כבר עברו עיברות לא?
האזרח דרור 17:17, 17 בינואר 2007 (IST)
thread_title: הערות 

message: ע"פ הערך בויקיפדיה האנגלית יש עוד אחד שהקיים ביחד עם ג'ימי וגם אולי צריך לרשום עליו ערך בעברית. אורי 05:29, 21 בינואר 2007 (IST)
thread_title: המייסדים

message: למתי מעודכן מספר הפעילים המופיע בטבלה? עמית 23:28, 2 במרץ 2007 (IST)
replies: text: בטוח שלא לינואר 2007. כדאי לעדכו המספר והיחס לפי הנתונים העדכניים. חגי אדלר 12:14, 4 במרץ 2007 (IST)
thread_title:  שוב השוואה בין שפות ויקיפדיה 

message: "המאמר המליון היה דגל קזחסטן בויקיפדיה בעברית", לדעתי המשפט קצת מבלבל, אני חשבתי שמדובר על המאמר המיליון בוויקיפדיה העברית. עדיף: "המאמר המליון היה דגל קזחסטן של ויקיפדיה העברית", או "המאמר המליון של ויקיפדיה היה דגל קזחסטן בוויקיפדיה העברית", או ניסוח שונה בסגנון זה. בכל מקרה, צריך לתקן את בויקיפדיה ל-בוויקיפדיה, אם לא נבחרת ההצעה הראשונה. ובאותה הזדמנות - מדוע לא מופעלת על הערך הגנה חלקית? תומר 16:02, 23 באפריל 2007 (IDT)
replies: text: תיקנתי. בנוגע להגנה – אולי התכוונת לשאול "מדוע מופעלת הגנה" ולא "מדוע לא מופעלת הגנה"? הסרתי אותה, בכל אופן, כיוון שהיא הופעלה כמעט לפני שנה. ‏– rotemliss – שיחה 16:09, 23 באפריל 2007 (IDT)
replies: text: :החזרתי את ההגנה החלקית. הנושא כבר נדון בעבר (במעלה הדף), וההשחתות שהדף עבר מאז שהסרת את ההגנה מראות שיש להשאיר אותה. ‏odedee • שיחה 11:22, 7 במאי 2007 (IDT)
thread_title:  הערת ניסוח בפסקה [[ויקיפדיה#צמיחתה של ויקיפדיה|צמיחתה של ויקיפדיה]] 

message: כל החלק הזה נראה לי כמו מחקר ראשוני וצריך להסירו או להוסיף לו מקור. מי קובע מהו ויקיפד פעיל? יונתן שיחה 21:32, 6 ביולי 2007 (IDT)
replies: text: בנוסף, אנחנו מפנים מערך במרחב הערכים לדף במרחב ויקיפדיה בהפניה לויקיפדיה:אמינות מקטע ה"השחתה ואמינות", נראה לי שיש להעביר את זה לערך אמינותה של ויקיפדיה או האמינות בוויקיפדיה או לחלופין להסיר את הקישור לשם כאילו היה זה ערך במרחב הערכים. יונתן שיחה 21:34, 6 ביולי 2007 (IDT)
thread_title:  השוואה בין שפות ויקיפדיה 

message: יונתן, למה הסרת את הפיסקה הזו? יש לה מקום. חגי אדלר 04:52, 13 ביולי 2007 (IDT)
replies: text: מכיוון שבערך על ויקיפדיה יש לכתוב על ויקיפדיה ובערכים על מיזמי האחות יש לכתוב על מיזמי האחות. הם יכולים להיות תחת אותה קטגוריה, שתהיה תבנית ניווט שתעזור לקוראים להתמצא ביניהם, שיהיו תחת ראו גם או שכולם יאוזכרו בערך על קרן ויקימדיה אבל הערך הזה הוא על ויקיפדיה ולא על מיזמי האחות שלה. יונתן שיחה 05:04, 16 ביולי 2007 (IDT)
בנוסף, אני חושב שיש להסיר שוב את מספר הערכים בוויקיפדיה העברית. שוב, לא ברור לי מאיפה 1.4 מיליון תמונות חופשיות וצריך ראשית, צריך לא להשתמש ב- במרחב הערכים מכיוון שזה לא עובד כמו שצריך במראות או בדיסק ויקיפדיה ושנית, לוויקיפדיה העברית יש ערך משל עצמה, ושם יש מקום למספר הערכים בה, בערך על כל ויקיפדיה, זה מידע איזוטרי לשמוע כמה ערכים יש בוויקיפדיה העברית, בדיוק כמו שזה מידע לא חשוב לשמוע כמה ערכים יש בוויקיפדיה הערבית, באנגלית זה עוד רלבנטי כי היא הוויקיפדיה הכי גדולה והכי ידועה. יונתן שיחה 05:11, 16 ביולי 2007 (IDT)
thread_title: מיזמי אחות

message: נראה שהקרן שלנו מעוניינת לשנות את רישיון GFDL כך שתתאים גם לרישיון cc-by-sa ולבסוף לעבור לרישיון זה באופן סופי . כמו כן, נראה שהקרן מתכוונת להתחשב בקהילה שלה ולאפשר הצבעה, אולם מצד שני היא שתכריע בשאלה זו.
לי אישית זה נראה כמו רעיון טוב: במקום להסביר באריכות את רישיון GFDL, אוכל פשוט לקשר לרישיון הקצר של cc-by-sa בעברית . הרישיון הזה טוב במיוחד למי שמתכוון להדפיס קטעים מוויקיפדיה: אין חובה להדפיס את הרישיון של GFDL (3 עמודים להזכירכם) - הם יכולים להסתפק רק בשם הרישיון של cc-by-sa. ‏Yonidebest Ω Talk‏ 21:25, 1 בדצמבר 2007 (IST)
replies: text: הקרן יכולה לשנות את הרישיון של התוכן שקיים בויקיפדיה?? האם אחת מהדרישות של רישיון GFDL היא לא שבכל יצירה הנגזרת מהיצירה הנוכחית, היא גם כן תהיה בעלת רישיון GFDL? לירן (שיחה,תרומות) 21:56, 1 בדצמבר 2007 (IST)
replies: text: :אם אני מבין נכון, ויקיפדיה משוחררת תחת רישיון GFDL גרסה כלשהי ומעלה. כלומר, אם ב-GFDL יכתבו שהרישיון cc-by-sa באותו מעמד, וישחררו את הרישיון כגרסה חדשה - אפשר יהיה לעבור לרישיון החדש ומשם ל-cc-by-sa. ולא, עד כמה שידוע לי אי אפשר לגרוע מגרסה נתונה - רק להוסיף. ‏Yonidebest Ω Talk‏ 22:43, 1 בדצמבר 2007 (IST)

text: :(לאחר התנגשות) למיטב הבנתי, הקרן מבקשת לשנות את רישיון GFDL כך שיהיה תואם לרישיון CC-BY-SA, וכך תוכל לעבור אליו. לא כן?

text: :אגב, אני לא חושב שמישהו, מלבד הטהרנים ביותר, מדפיס את הרישיון בעת הדפסת מידע מוויקיפדיה. יש אנשים המפרים כליל את זכויות היוצרים בוויקיפדיה, יש שנותנים קרדיט, יש שמציינים שזה ברישיון GFDL (ואם זה באינטרנט, אפשר לקשר אליו), אבל הרוב המוחלט לא ידפיס את הרישיון. על כן הנימוק נגד רישיון GFDL הוא שכתובות בו דרישות לא מעשיות ומיותרות. אם רישיון CC-BY-SA כתוב טוב מזה, אתמוך במעבר אליו; אבל מבחינה מעשית, זה לא משנה, רק מפחית את האבסורד. ‏– rotemliss – שיחה 22:48, 1 בדצמבר 2007 (IST)

text: :אני עדיין לא מבין לצערי. אני כתבתי בויקיפדיה את הערך אלומה (מתמטיקה). אני כתבתי אותו תוך שמובטח לי שהוא תחת רישיון GFDL ושכל מי שירצה להציג אותו במקום כלשוה - יציג יחד איתו את הרישיון. אני לא מסכים שיציגו את הערך בלי שיציגו את הרישיון, וזה מה שהובטח לי בעת כתיבת הערך. למיטב הבנתי - אין לקרן שום סמכות לשנות הוראה זו על מה שנכתב בעבר, וגם לא על שינויים שיבוצעו על מה שנכתב בעבר. אשמח אם מישהו יתקן אותי. לירן (שיחה,תרומות) 23:10, 1 בדצמבר 2007 (IST)
replies: text: ::תחת איזה גרסה של הרשיון כתבת את הערך? אם אתה מגרד בראש: 
 
The Free Software Foundation may publish new, revised versions
of the GNU Free Documentation License from time to time.  Such new 
versions will be similar in spirit to the present version, but may 
differ in detail to address new problems or concerns.
 
 
 If the Document does not specify a version 
number of this License, you may choose any version ever published (not 
as a draft) by the Free Software Foundation  .
מתוך סעיף 10 של ה-GFDL.
כך שלדעתי מה שהם עושים כשר, גם אם לא היית ער לכך. קומולוס • שיחה בואו לעזור בתערוכה 00:39, 2 בדצמבר 2007 (IST)

text: :תודה. טוב לדעת שלמעשה ל FSF יש סמכות לעשות מה שבא לו עם מה שפירסמתי. מבהיל למדי. לירן (שיחה,תרומות) 00:51, 2 בדצמבר 2007 (IST)
replies: text: ::ממש אין לו "סמכות לעשות מה שבא לו" - התנאי  Such new versions will be similar in spirit to the present version מגביל ביותר. דוד שי 01:27, 2 בדצמבר 2007 (IST)
replies: text: :::כל הדיון הזה הוא על החלטה עתידית שלהם להפסיק לחייב להפיץ את הרישיון יחד עם המסמך. אם זה לא שינוי ע-נ-ק-י ברישיון, אני לא יודע מה כן. לירן (שיחה,תרומות) 08:35, 2 בדצמבר 2007 (IST)
replies: text: ::::לי עצמי זה משנה כשלג דאשתקד אם מדפיסים את הרשיון יחד עם המסמך אם לאו. מה עקרוני כל כך בזה? ובכלל, אני מניח שהדיון הזה מתקיים עכשיו ברשימות תפוצה שונות, ואנחנו סתם טוחנים מים. ‏Harel‏ • שיחה 08:44, 2 בדצמבר 2007 (IST)
thread_title:  GFDL? כבר לא. 

message: הקישור בהערה מספר 1 לא עובד. פתרונים? נעה - שיחה 23:39, 13 ביוני 2008 (IDT)
replies: text: Of צ"ל of. תיקנתי. ‏– rotemliss – שיחה 23:41, 13 ביוני 2008 (IDT)
replies: text: :אחלה. נעה - שיחה 23:50, 13 ביוני 2008 (IDT)
thread_title:  קישור לא תקין 

message: וקראתי גם את הערך באיןציקלופדיה והוא הרבה יותר מצחיק ומעניין אולי כדאי שתוסיפו קטעים מצחיקים גם לערכים שלכם כמו אצלם אבל אולי קצת פחות אם תרצו 79.181.138.44 18:23, 26 ביולי 2008 (IDT)
replies: text: הצחקת אותי. דוד שי - שיחה 20:06, 26 ביולי 2008 (IDT)
replies: text: :אמנם באיחור אבל גם אותי הוא הצחיק. הָאִישׁ וְהָאַגָּדָה - חייגו בקליק - יודעים עברית?! 04:59, 5 במרץ 2009 (IST)
thread_title: אני קראתי את הערך

message: שלום, אני סטודנט ליחסים בינלאומיים באוניברסיטה העברית.
כנושא של העבודה השנתית שלי, בחרתי לחקור את השפעתה ויקיפדיה על הזירה הבינלאומית.
אחד המקורות עליהם הסתמכתי בעבודתי, והתכתבות איתו משמשת כניספח בעבודתי, הוא ג'יימי ווילס, איתו ביצעתי התכתבות והוא ענה על מספר שאלות אשר העלתי בפניו.
הייתי שמח להוסיף הערה ובה קישור לעבודתי, וזאת בכדי לתרום לויקיפדיה, ולהחזיר קצת לקהילה.
אני מבקש להוסיף הערה לדף זה שתנוסח בסיגנון של "יש הטוענים כי למיזם ויקיפדיה השפעה על הזירה הבינלאומית", או אפילו כותרת חדשה המכילה תקציר של הנושא.
והעבודה אותה ביצעתי תשמש כניספח בהערות השוליים.
אשמח להתייחסות ועזרה בביצוע נכון אשר מתאים לדרישות הקהילה.
קישור לעבודה:
thread_title:  השפעתה של ויקיפדיה על הזירה הבינ"ל 

message: קראתי את הערך וחיפשתי התייחסות לנושא האמינות בויקיפדיה. אני לא מביע כאן דיעה, אבל ברור שהנושא שנוי במחלוקת ומחייב התייחסות אובייקטיבית ככל האפשר. אני חושב שהפרט הזה חשוב מאוד מאוד, והיעדרו יכול לרמז משהו על הנושא. --כוזרי - שיחה 22:52, 21 באוגוסט 2008 (IDT)
replies: text: הנושא מוסבר בויקיפדיה:אמינות. ‏odedee • שיחה 23:00, 21 באוגוסט 2008 (IDT)
replies: text: :הערך אותו הבאת הוא טקטס פנימי של הויקיפדים. אם יש ערך כל כך גדול על הנושא הזה, האם הגיוני שבערך עצמו נושא האמינות יתפוס שתי שורות? אנציקלופדיה אמורה להביא את כל המידע הרלוונטי אודות הערך בו היא עוסקת, ולכן אפשר לצפות לפחות להפנייה לערך שהבאת. --כוזרי - שיחה 23:22, 21 באוגוסט 2008 (IDT)
thread_title: אמינות ויקיפדיה

message: אבל אני לא יודע איפה מתאים להוסיף אותו:
http://www.youtube.com/watch?v=-dnL00TdmLY
מה דעתכם ? 
replies: text: להוסיף לויקי#קישורים חיצוניים. הָאִישׁ וְהָאַגָּדָה - חיוג מהיר -  00:45, 13 באוגוסט 2009 (IDT)
replies: text: :בוצע. Ldorfman - שיחה 15:06, 16 באוגוסט 2009 (IDT)
thread_title:  סרטון מצויין (פחות מ- 4 דקות) המסביר מה זה ויקי

message: על פי מחקרים שהתפרסמו במכון האקדמי של Palo Alto, PARC, הנחשב לאחד ממוסדות המחקר הטכנולוגיים המובילים בעולם, הצמיחה של ויקיפדיה נעצרה. בנוסף העורכים הותיקים לא מאפשרים הכנסת תיקונים על ידי עורכים חדשים. למעשה לעורך מזדמן (שעושה עריכה אחת בחודש) יש סיכוי של 25% שהערך שלו יבוטל. בנוסף צנחו מספר הערכים שמתווספים לאנציקלופדיה מ 2200 דפים חדשים ליום ביולי 2007, ל 1300 דפים ביום כיום. החוקרים ציינו במחקר שלהם שהדבר עלול לפגוע בצמיחה של ויקיפדיה אם תמשך.
קרן ויקימדיה כבר הודיעה כי תבחן את המחקר ותנסה להסיק ממנו מסקנות.
המחקרים:
http://asc-parc.blogspot.com/2009/07/part-1-slowing-growth-of-wikipedia-some.html
http://asc-parc.blogspot.com/2009/08/part-2-more-details-of-changing-editor.html
המחקרים בשל אמינותם הגבוהה זכו להתייחסות בעיתונים בכל רחבי העולם. יש להוסיף את המידע הזה לערך על ויקיפדיה בעברית, אבקש להסיר את ההגנה. (נכתב על-ידי אלמנט (שיחה) ב-12:22, 16 באוגוסט 2009)
replies: text: המחקר לא מתייחס לוויקיפדיה העברית על כן אין מה לצרף אותו. גילגמש • שיחה • ביקרת כבר במיזם היובל? 12:25, 16 באוגוסט 2009 (IDT)
replies: text: : ללא ספק הוא מתייחס לויקיפדיה האנגלית, אך יש להוסיף אותו לערך וההתייחסות, כמו שכל הערך של ויקיפדיה העברית לא מתייחס רק לעברית. כמו כן העובדה שקרן ויקימדיה בוחנת את זה ברמה של כל המיזם, ותוצאות של התייחסות כזו ישליכו על כל ויקיפדיה בכל השפות,  יש לציין זאת כחלק מההתפתחות של האנציקלופדיה. (נכתב על-ידי אלמנט (שיחה) ב-12:27, 16 באוגוסט 2009)

text: : הייתי בטוח שהערך הזה מתייחס רק לויקיפדיה בעברית, טעות שלי. מכיוון שהוא מתייחס לאנציקלופדיות רב לשוניות, אני לא רואה בכלל מה הקשר להערה על כך שהמחקר לא מתייחס לויקיפדיה בעברית. הוא מתייחס לאנציקלופדיות רב לשוניות כמו ויקיפדיה ולכן הוא ראוי למקום בערך הכללי. --אלמנט - שיחה 15:56, 16 באוגוסט 2009 (IDT)
replies: text: ::היו זמנים שפארק יצרה המצאות ששינו את פני עולם המחשוב. עכשיו לפנינו שתי אפשרויות:

text: ::* פארק התדרדר, ועבר לעסוק בזוטות.

text: ::* ויקיפדיה היא הדבר החשוב ביותר בעולם המחשוב כיום.

text: ::טוב, ברור שפארק לא התדרדר, הוא היה והווה מרכז מחקר מוביל. נותרה לפיכך רק אפשרות אחת, אחזור עליה למענכם: ויקיפדיה היא הדבר החשוב ביותר בעולם המחשוב כיום, ולכן אנשי פארק חוקרים אותה.

text: ::כיוון שבשלב זה מדובר ברמזים מתוך מחקר שעוד יתפרסם בשלמותו, אני מציע שנחכה לפרסום המחקר השלם.

text: ::לדעתי, התייצבות במספר העריכות והקפדה גוברת על איכות, הם שלב טבעי ורצוי בהתפתחותה של ויקיפדיה. בעולם שגודל אוכלוסייתו סופי, אין לצפות לגידול אינסופי במספר העריכות. דוד שי - שיחה 00:34, 17 באוגוסט 2009 (IDT)
thread_title:  מחקר בנוגע למדיניות העורכים בויקיפדיה 

message: בפיסקה של שנת 2001 מופיעה המילה "המדיניויות"
אני חושב שצריך להיות "המדינייויות".
replies: text: הסר דאגה מלבך; אין כאן שגיאת כתיב. יו"ד המייצגת את העיצור y לא תיכפל אם היא סמוכה לאם קריאה, וי"ו במקרה הזה. Kulystab • שיחה • המטמון מחכה למוצא • ט"ו בתשרי ה'תש"ע • 22:10, 2 באוקטובר 2009 (IST)
replies: text: :בכל זאת, שיניתי את הניסוח. ‏Yonidebest Ω Talk‏ 22:12, 2 באוקטובר 2009 (IST)
replies: text: ::וטוב שכך, יוני. כך הרבה יותר ברור ולא פוגע בשטף הקריאה. Ldorfman - שיחה 01:42, 3 באוקטובר 2009 (IST)
thread_title:  שגיאת כתיב 

message: כדאי להוסיף בגוף הערך קישור לפורום הדן בשאלת האובייקטיביות של ויקיפדיה
גם אם לא מסכימים, לשם האוביקטיביות והדמוקרטיה כדאי להכניס זאת.
replies: text: אנו לא נוהגים לתת קישור לפורומים, ואין סיבה שבערך זה נסטה ממנהגנו, בפרט בהתחשב בכך שמדובר בפורום חסר חיים (13 הודעות במשך חמישה חודשים, 11 מתוכן נכתבו על ידי אותו כותב), שנושאו העיקרי הוא הערך "התנגדויות לתורת האבולוציה".  דוד שי - שיחה 07:13, 14 באוקטובר 2009 (IST)
thread_title:  קישור נוסף 

message: ולא במקום השביעי כפי שכתוב
המקור הוא באתר שהבאתם למקור שויקיפדיה במקום השביעי..
כנראה שהתקדמנו מאז...
replies: text: הפתרון הוא להצמיד לנתון תאריך. עוזי ו. - שיחה 20:30, 17 בנובמבר 2009 (IST)
replies: text: :הייתי עושה זאת אם הייתי מוצא את מיקום הנתון הזה בערך. טרול רפאים - שיחה 21:22, 17 בנובמבר 2009 (IST)
הנה כאן
http://www.alexa.com/topsites

text: לא הבנת את השאלה, לא מצאתי היכן כתוב בערך שלנו את הנתון הזה. טרול רפאים - שיחה 18:51, 18 בנובמבר 2009 (IST)
בקטע השני "נתונים סטטיסטים" שורה רביעית..
thread_title:  ויקיפדיה היא אתר האינטרנט הנצפה במקום השישי 

message: "המחקר המפורסם ביותר מבין אלו שבדקו את אמינות ויקיפדיה הוא זה של כתב העת Nature, שהגיע למסקנה לפיה מספר הטעויות בוויקיפדיה גדול בכ-30% מזה שבאנציקלופדיה בריטניקה[5]."
למיטב הבנתי זה ממש לא מה שהמחקר של nature העלה. להפך, המחקר הראה שויקיפדיה וגרסת האוניין של בריטניקה הינן פחות או יותר באותה רמת אמינות.
אפילו כתבתי על זה כאן: http://www.weizmann.ac.il/zemed/net_activities.php?cat=2165&blogID=103&postID=230 (נכתב על-ידי Erezliv ב-03:28, 25 בנובמבר 2009)
thread_title:  שגיאה לדעתי 

message: מנהלי ויקיפדיה? אני בטוח ב 100 אחוז שהאתר איןציקלופדיה הוא קשור לויקיפדיה והוא אתר לא יפה בכלל!! יש שם מילים לא יפות, אני לא מבין? זה קשור לויקיפדיה?? כי הכל שם דומה לויקיפדיה?? אני יכול תשובה ממישהו ??? סליחה שאני כותב את זה כאן...! 
replies: text: ראה איןציקלופדיה. דורית 17:45, 28 ביולי 2010 (IDT)

text: איןציקלופדיה מחקים את ויקיפדיה אך מעבר לכך אין בין האתרים קשר ולוויקיפדיה אין שום מעורבות בתכנים שם. דניאל ב. 17:46, 28 ביולי 2010 (IDT)
thread_title:  איןציקלופדיה 

message: שלום, סליחה על אי-הידע, אך כיצד מוסיפים ערך חדש?
אני חדש/ה בויקיפדיה ואני רוצה להוסיף ערכים שעדיין לא נוצרו בתחום הפיזיקה.
תודה, deynosHaDeynosit--Deynos - שיחה 22:39, 5 בדצמבר 2010 (IST)
replies: text: ראה/י ויקיפדיה:איך ליצור דף חדש. בהצלחה! דניאל ב. 22:51, 5 בדצמבר 2010 (IST)
replies: text: :מעניין רק איך הנ"ל הגיע/ה מפיזיקה לג'סטין ביבר. לאלוהי התסרוקות הפתרון. דורית 22:53, 5 בדצמבר 2010 (IST)
thread_title:  שאלה 

message: האם צריך להוסיף את התאריך של הויקיפדיה העברית מתי היא נוצרה ?
כי איפה שרשום מתי הויקיפדיה האנגלית נוסדה, אז כדאי כבר לשים את התאריך של הויקיפדיה העברית (שזה יולי 2003).--גלאור 2.2 - שיחה 15:25, 26 בדצמבר 2010 (IST)
thread_title:  תאריך הויקיפדיה בעברית 

message: כדאי להוסיף מידע על הסגירה של וויקיפדיה? לפני כמה שנים וויקיפדיה נסגרה, בגלל חוסר בתרומות. במשך כמה שבועות כל דף שקשור לווקיפדיה הוביל לדף שמציג רק את הלוגו של ויקיפדיה. כנראה שזה אחד החסרונות של היותה מלכ"ר. למרות הרצון להיות רק תרומה לחברה ללא רווח, עדיין יש את התלות בכסף.
לגבי ההשחתה של ערכי ויקיפדיה (ע"י "טרולים"), אפשר להוסיף דוגמה שהייתה בסדרה "הפיג'מות", שבה ערכו שינויים בערכי ויקיפדיה של הדמויות, וזה הוביל לשינוי שלהם במציאות. כמובן שזו לא דוגמה אמיתית של השחתה. זה דווקא מוזכר בערך האנגלי של "הפיג'מות".  (¯`gal´¯)‎ - שיחה 22:17, 6 במרץ 2011 (IST)
replies: text: הינך מוזמן להוסיף כל נתון שניתן למצוא ביסוס לנכונותו. רצוי גם להביא כבר אז את האסמכתאות. לגבי המקרה של "סגירת ויקיפדיה", האירוע אינו מוכר לי ולו אכן קרה וודאי ניתו יהיה למצוא אזכורים לכך באתרי התקשורת השונים. בקשר לדוגמא מה"פיג'מות", זו אכן אינה השחתה. Ldorfman - שיחה 23:54, 6 במרץ 2011 (IST)

text: נאמר שמי שמפנה ומחזיר את הכלים למדיח יקולל בשבעה שנות אבל 2A0D:6FC7:338:E2D2:A78:5634:1232:5476 20:11, 2 בנובמבר 2022 (IST)
פנינת היהלום להוסיפו למילה ולמושג
חדש Ervin Knöpfler - שיחה 00:16, 16 באוקטובר 2020 (IDT)
thread_title:  תוספות 

message: חסר על התפתחות לוגו ויקיפדיה --MT0 - שיחה 22:35, 6 באוגוסט 2011 (IDT)
thread_title:  חסר 

message: כמה זמן? (נכתב על-ידי אלמוני ב-17:27, 9 באוגוסט 2011)
replies: text: לא מזמן חגגנו לה עשור.  (שורה מתחת לפסקת הפתיחה של הערך) ‏Ldorfman‏ • שיחה 20:11, 9 באוגוסט 2011 (IDT)
thread_title: וויקיפדיה קיימת

message: --מיסטר פָדִיחָה • שיחה 17:03, 15 בינואר 2013 (IST)
replies: text: מזל טוב ליום הולדת 12, ויקיפדיה היקרה, המשיכי לצעוד מחיל אל חיל! דוד שי - שיחה 20:54, 15 בינואר 2013 (IST)
thread_title:  מזל טוב! 

message: מה הקטע? סתם היה לי משעמם אז ראיתי אבל מי הדפוק שיחפס ויקיפדיה בויקיפדיה? כאילו:"אוי שככתי מזה ויקיפדיה אני יסתכל בויקיפדיה" (77.125.110.120 16:30, 23 בפברואר 2013 (IST)
replies: text: ואם אתה יודע מה זה "ויקיפדיה", אבל אתה רוצה לדעת עוד על ויקיפדיה? (כמו למשל: ההיסטוריה של ויקיפדיה, מדיניותה של ויקיפדיה) זאת אנציקלופדיה, לא מילון, וערך אנציקלופדי לא יכלול רק הגדרה של "מה זה", אלא גם יפרט על פרטים אחרים על אותו נושא. --פָדִיחָה ש\ת 16:36, 23 בפברואר 2013 (IST)

text: ויקיפדיה הוא אתר שמסביר את כל הנושאים בעולם, כולל ויקיפדיה אבא1 ⁃ שיחה 20:15, 23 במרץ 2024 (IST)
thread_title:  מה הקטע? 

message: פעם כתוב ויקי ופעם כתוב וויקי.
יש להחליט על כתיב חד ערכי ולערוך בהתאם.
replies: text: "ויקי", אבל "בוויקי", "לוויקי" וכדומה - אלה כללי הכתיב המלא. דוד שי - שיחה 20:36, 26 ביולי 2013 (IDT)
replies: text: :אני מפנק אותך בלינק ישיר.

text: :יום טוב, ‏VirtuOZ‏ • שיחה 14:37, 27 ביולי 2013 (IDT)
thread_title:  ויקי מול וויקי 

message: אצטט לכם חלק מפסקה אחת קצרה מתוך הערך:
"וויילס עוזב את התפקיד הרשמי שלו כדי להתמקד בפרויקט ויקיה ופרויקטים נוספים. וילס ולארי סאנגר לראשונה מתעמתים בפומבי לגבי הפילוסופיה מאחורי הפרויקט ולגבי השותפות שלהם. סאנגר מאשים את ויילס על כך שהוא נותן במה ל"טרולים" ועל כך שהוא כזה בעצמו..."
חצי פסקה אחת, שלושה מופעים שונים של אותו שם!
אז נא לבחור בבקשה בעברות הנכון של השם ולהחיל אותו בצורה אחידה על כל הערך.
‏VirtuOZ‏ • שיחה 13:13, 7 בספטמבר 2013 (IDT)
replies: text: משתמש:עופר איתן תיקן זאת. דוד שי - שיחה 13:28, 7 בספטמבר 2013 (IDT)
thread_title:  איך כותבים את השם Wales בעברית 

message: בפיסקה "השחתה ואמינות" מצויין ש"מנחה תוכנית טלוויזיה בארצות הברית השחית עמוד בוויקיפדיה בשידור חי". למה אין קישור ? דרוש מקור ?
thread_title:  דרוש מקור 

message: <קטע התחלה="1403588162916" />
=== פרטי הדיווח ===
ישנו מידע לא רלוונטי לעניין בדירוג שלcomscore של ויקיפדיה כאתר החמישי הנצפה בעולם בשנת 2011.. בהסבר הכללי בערך עצמו ישנו כבר מידע עדכני יותר משנת 2013.
יום טוב דווח על ידי: יהונתן 188.226.246.167 08:35, 24 ביוני 2014 (IDT)
replies: text: אני חושב שדווקא יש ערך למדד comscore, הדירוג ברשת הוא עניין מורכב וטוב שאלקסה אינה מונופול. הוספתי נתון לגבי דירוג comscore מ-2013 אך לצערי הוא דירוג מקומי בארצות הברית. ‏Uziel302 • שיחה • אמצו ערך יתום! 04:47, 25 ביוני 2014 (IDT)
<קטע סוף="1403588162916" />
thread_title:  דיווח על טעות 

message: ישנו מידע לא רלוונטי לעניין בדירוג שלcomscore של ויקיפדיה כאתר החמישי הנצפה בעולם בשנת 2011.. בהסבר הכללי בערך עצמו ישנו כבר מידע עדכני יותר משנת 2013.
יום טוב דווח על ידי: יהונתן 188.226.246.167 08:35, 24 ביוני 2014 (IDT)
replies: text: אני חושב שדווקא יש ערך למדד comscore, הדירוג ברשת הוא עניין מורכב וטוב שאלקסה אינה מונופול. הוספתי נתון לגבי דירוג comscore מ-2013 אך לצערי הוא דירוג מקומי בארצות הברית. ‏Uziel302 • שיחה • אמצו ערך יתום! 04:47, 25 ביוני 2014 (IDT)
<קטע סוף="1403588162916" />
thread_title:  פרטי הדיווח 

message: האם ויקיפדיה נחשבת למקור אמין? כל אחד יכול לערוך כמעט כל ערך אבל יש אנשים שבודקים את זה, אז אני רוצה תשובה חד-משמעית האם ויקיפדיה נחשבת למקור אמין.--ויקידע - שיחה 23:49, 10 בינואר 2015 (IST)
replies: text: ראה ויקיפדיה: אמינות שנילי - שיחה 23:55, 10 בינואר 2015 (IST)
thread_title:  ויקיפדיה כמקור אמין 

message: <קטע התחלה="1449909884502" />
=== פרטי הדיווח ===
לא כל דפי ויקיפדיה מוגנים נגד שינוי הכתוב ו\או מחיקתם לגמרי.
מקור: ערך זה זקוק לעריכה: ייתכן שהערך סובל מפגמים טכניים כגון מיעוט קישורים פנימיים, סגנון טעון שיפור או צורך בהגהה, או שיש לעצב אותו. 
אתם מוזמנים לסייע ולתקן את הבעיות, אך אנא אל תורידו את ההודעה כל עוד לא תוקן הדף. אם אתם סבורים כי אין בדף בעיה, ניתן לציין זאת בדף השיחה. 
עריכה דווח על ידי: דאגן לויקיפדיה (משה) 84.94.174.9 10:44, 12 בדצמבר 2015 (IST)
<קטע סוף="1449909884502" />
thread_title:  דיווח על טעות 

message: לא כל דפי ויקיפדיה מוגנים נגד שינוי הכתוב ו\או מחיקתם לגמרי.
מקור: ערך זה זקוק לעריכה: ייתכן שהערך סובל מפגמים טכניים כגון מיעוט קישורים פנימיים, סגנון טעון שיפור או צורך בהגהה, או שיש לעצב אותו. 
אתם מוזמנים לסייע ולתקן את הבעיות, אך אנא אל תורידו את ההודעה כל עוד לא תוקן הדף. אם אתם סבורים כי אין בדף בעיה, ניתן לציין זאת בדף השיחה. 
עריכה דווח על ידי: דאגן לויקיפדיה (משה) 84.94.174.9 10:44, 12 בדצמבר 2015 (IST)
<קטע סוף="1449909884502" />
thread_title:  פרטי הדיווח 

message: נראה לי שיהיה נחמד להכניס את הקובץ הזה (ללא חתימה של ויקיפדיה) לתוך הערך   ‏Meni yuzevich‏ ♦ בית חב"ד לכולם ♦ כ"ח באייר ה'תשע"ו ♦ 11:22, 5 ביוני 2016 (IDT)
thread_title:  יהיה נחמד להכניס גם פה 

message: אינני יכול לתרום כסף לויקיפדיה כי אין לי כרטיס אשראי וגם כיוון שאני מתקיים כלכלית רק מקצבת נכות עלובה של הביטוח הלאומי (פחות מ-2600 ש"ח בחודש) אבל גם בלי המגבלות הללו הייתי מהסס לתרום לויקיפדיה העברית מאחר שהיא חולה ברוב המחלות של ישראלים ככלל והחברה הישראלית כיחידה אחת שחלק מתסמיניה הם תחרותיות והתנשאות ילדותית וחשוב יותר רמה לא מספקת של הערכים ומחסור בערכים רבים. אני מתקשה בקריאה באנגלית ובכל זאת הבחנתי שהערכים בויקיפדיה באנגלית עולים לאין שיעור ברמתם על הערכים בויקיפדיה העברית. חבל שויקיפדיה העברית היא כל כך ישראלית במנטליות שלה. אולי זו הסיבה שמומחים דוברי עברית בתחומים שונים נמנעים מלהשתתף ולסייע לשיפור התכנים בויקיפדיה העברית. מצד שני סביר שגם אותם מומחים ישראלים שאינם משתתפים בכתיבת ושיפור הערכים בויקיפדיה עברית נמנעים לעזור לויקיפדיה בגלל התנשאותם שלהם. ככה זה בישראל.
thread_title:  בקשתכם לתרומה לויקי העברית 

message: כמעט בכל ערך אחר קיים הסבר על מקור שם הדבר, ומצחיק/מעניין שכאן אין הסבר..
אשמח לדעת, ונראה לי שכדאי להוסיף..
thread_title:  מקור השם ויקיפדיה 

message: הוספתי פסקה על צנזורה של ויקיפדיה, אני אאריך אותה בחודש הקרוב, כמובן שכולם מוזמנים לתרום--א.פ עריכות-שיחה 17:38, 6 במאי 2017 (IDT)
replies: text: ראה את החומר הרחב יותר בהקשר זה, הכולל גם דוגמאות מערביות וישראליות במחיקת ערכים בוויקיפדיה.Icewhiz - שיחה 20:59, 6 במאי 2017 (IDT)
thread_title:  צנזורה 

message: בפיסקה "התרחבות בינלאומית" ישנה רשימת שפות. חסר פסיק בין פולנית לפורטוגזית. ויקיטכני - שיחה 21:05, 16 במרץ 2018 (IST)
replies: text: טופל על ידי . תודה. קובץ על יד ♦ שיחה ♦  22:46, 13 בינואר 2018 (IST)
thread_title:  חסר פסיק 

message: האם ישנה אפשרות לסדר טבלאות בטורים ולא רק טקסט? אני מכיר מספר ערכים שבהם יש הרבה טבלאות והם יחסית קטנות, ואם היה אפשר לסדר כך שהן יהיו אחת ליד השנייה ולא אחת מתחת לשנייה זה היה עוזר.
אם ישנה אפשרות כזאת - בבקשה ממכם תכתבו זאת כאן, ואם לא - אני חושב שכדי להוסיף אפשרות כזאת.--סליימי90 - שיחה 11:52, 2 ביולי 2018 (IDT)
thread_title:  סידור טבלאות בטורים 

message: אחת ולתמיד, בעברית אומרים VIKIPEDIA או WIKIPEDIA? --EldadHe - שיחה 08:24, 15 בדצמבר 2018 (IST)
replies: text: ברור שעם W!!! (ואין לך שאלות יותר קלות, כמו למשל האם מלפפונים במלח או בחומץ, איך אוכלים את הקרמבו, ואיך שמים את הנייר טואלט במתקן?) eman • שיחה • ♥ 14:05, 15 בדצמבר 2018 (IST)
replies: text: :לדעתי אם הכוונה הייתה ל WIKIPEDIA היו כותבים וויקיפדיה, ולכן ויקיפדיה היא VIKIPEDIA עברות של המילה הלועזית. Assafn • שיחה 14:32, 15 בדצמבר 2018 (IST)
replies: text: :: Wikipedia קנורוזובסקי - שיחה 15:03, 15 בדצמבר 2018 (IST)

text: :אז מדוע נפוץ השימוש ב-V? --EldadHe - שיחה 15:49, 15 בדצמבר 2018 (IST)
replies: text: ::בגלל הכתיב עם ו' אחת. קנורוזובסקי - שיחה 17:03, 15 בדצמבר 2018 (IST)
replies: text: :::זה עניין של טעם. בגרמניה הוגים VIKIPEDIA ואף אחד לא שואל שאלות כאלה, מפני שבגרמנית הגיית האות W היא כמו V של האנגלית. גם בעברית אין הגייה של W, אבל יש המעדיפים להגות אותה כמו W של האנגלית. כאשר אני מדבר עברית, אני אומר VIKIPEDIA, וכאשר אני מדבר אנגלית אני אומר WIKIPEDIA. דרך אגב, אם אתם הוגים WIKIPEDIA, לכו עם זה עד הסוף, ובטאו את ה-P חיריק, לא עם סגול, אחרת אותכם למורה. דוד שי - שיחה 18:16, 15 בדצמבר 2018 (IST)
replies: text: :::: למה עם חיריק? • צִבְיָה, רבת הפיליפינים • שיחה • ט' בטבת ה'תשע"ט 16:23, 17 בדצמבר 2018 (IST)
replies: text: :::::כי באנגלית ה-e בוויקיפדיה נהגית כמו חיריק. בברכה, מלא כל הארץ כבודי • שלח הודעה ל-013-28143 • ט' בטבת ה'תשע"ט • 16:29, 17 בדצמבר 2018 (IST)
replies: text: ::::::את המילה "ויקי" קיבלנו משפה שמדוברת בהוואי דרך האנגלית והיא נהגתה מלכתחילה עם w. אולם את המילה אנציקלופדיה קיבלנו מצרפתית (בתיווך גרמני? או שגם זה לא?) ולא ישירות מאנגלית. Tzafrir - שיחה 16:33, 17 בדצמבר 2018 (IST)
replies: text: :::::::אינני משוכנע שאתה צודק לגבי ההיגוי מהוואית, אשמח למקור שיבהיר את הההגיה. לגבי אנציקלופדיה האם לא אמצנו מיוונית בתיווך האנגלית (דרך הלטינית)? כי זה הרושם שאני קבלתי. בברכה, מלא כל הארץ כבודי • שלח הודעה ל-013-28143 • ט' בטבת ה'תשע"ט • 17:55, 17 בדצמבר 2018 (IST)
replies: text: ::::::::הייתי בטוח שהמשמעות של המילה אנציקלופדיה התקבעה רק בעקבות האנציקלופדיה הגדולה. אבל מסתבר (מהערך האנגלי) שזו מילה מלטינית של תקופת הרנסנס שנוצרה כתוצאה של תעתוק שגוי מיוונית. Tzafrir - שיחה 18:16, 17 בדצמבר 2018 (IST)
בני משפחתי העובדים במיקרוסופט (בישראל) טורחים לתקן אותי לאמר "מייקרוסופט" ולא "מיקרוסופט". שנילי - שיחה 18:20, 15 בדצמבר 2018 (IST)

text: ::::::עומר בן יעקב בפינתו מקפיד לבטאות ב-W. eli  - שיחה 16:33, 17 בדצמבר 2018 (IST)
replies: text: :::::::תקנו אותי אם אני טועה, אבל רוב (אם לא כל) מי שאומר wיקיפידיה, הוא גם משתמש לגביה עם ה הידיעה למרות שזו לא מילה עברית... — דגש – שיחה 16:37, 17 בדצמבר 2018 (IST)
replies: text: ::::::::זה לא נכון גם לגבי הוגי Vיקיפדיה? לפחות ביידוע באמצעות פתח בב. בברכה, מלא כל הארץ כבודי • שלח הודעה ל-013-28143 • ט' בטבת ה'תשע"ט • 17:55, 17 בדצמבר 2018 (IST)

text: :::::::לא. כל מי שנתקלתי בעניין זה התבטא באחד מן השניים: ב(שווא)ויקיפדיה, או ב(פתח)wיקיפדיה. — דגש – שיחה 18:21, 17 בדצמבר 2018
thread_title: איך הוגים ויקיפדיה?

message: איך מוסיפים טבלאות כשעורכים?
thread_title:  טבלאות 

message: "כך קרה, למשל, כאשר מנחה תוכנית טלוויזיה בארצות הברית השחית עמוד בוויקיפדיה בשידור חי, ודחק בצופים אחרים להשחית."
מאין המקור לכך? מי המנחה?
replies: text: סטיבן קולבר - ראה קישור. WikiJunkie - שיחה 16:06, 5 באוגוסט 2019 (IDT)
thread_title:  דרוש מקור 

message: :דיווח מהדף ויקיפדיה:דיווח על טעויות
בפסקה הראשונה ב"קהילת העורכים" כתוב: "... העריכו שהזמן הכולל שכול שמוקדש לבניית ויקיפדיה...". המילה "שכול" נראת לי מיותרת.
replies: text: תוקן. תודה. בורה בורה - שיחה 01:24, 14 במרץ 2020 (IST)
thread_title:  דיווח שאורכב ב-14 במרץ 2020 

message: בחלק המבוא יש שתי פסקאות שמתחילות ב"לאורך השנים", אפשר לאחד אותן לפיסקה אחת.
thread_title:  מבוא - ביקורת על ויקיפדיה 

message: התרגום הנכון לעברית: האנציקלפודיה החופשית שכל אחד יכול לערוך
thread_title:  סלוגן 

message: <קטע התחלה="1608794956352" />
=== פרטי הדיווח ===
אי אפשר לאפס את מה שחיפשתי ואני רוצה שיהיה אפשר למחוק וזה גרוע שאי אפשר דווח על ידי: יצחק 2.54.194.120 09:29, 24 בדצמבר 2020 (IST)
replies: text: המשוב לא ברור. איש השום (Theshumai) - כתבו לי הודעה - מחשבות על ייעול מחלוקות 11:34, 24 בדצמבר 2020 (IST)
<קטע סוף="1608794956352" />
thread_title:  דיווח על טעות 

message: אי אפשר לאפס את מה שחיפשתי ואני רוצה שיהיה אפשר למחוק וזה גרוע שאי אפשר דווח על ידי: יצחק 2.54.194.120 09:29, 24 בדצמבר 2020 (IST)
replies: text: המשוב לא ברור. איש השום (Theshumai) - כתבו לי הודעה - מחשבות על ייעול מחלוקות 11:34, 24 בדצמבר 2020 (IST)
<קטע סוף="1608794956352" />
thread_title:  פרטי הדיווח 

message: מצחיק שאני כבר שנתיים כאן, ורק עכשיו חשבתי על זה אבל - אומרים ויקיפדיה או וויקיפדיה? לכאורה התשובה היא ויקיפדיה, הרי זה כתוב בלוגו. אבל הרבה עמודים בתוך ויקיפדיה כתובים עם וו', כמו "חיפוש בוויקיפדיה", "תרומה לוויקיפדיה" או "ברוכים הבאים לוויקיפדיה!". לא כדאי לבחור אחד מהם וליישר קו בכל המקומות שהשם מופיע? ג'ון בונהם המלך! | דברו! | מיזם תוניסיה 10:38, 16 בפברואר 2021 (IST)
replies: text: לדעתי אתה צודקויקיפדיה הכי מעניין וכיף - שיחה 11:43, 18 במרץ 2021 (IST)
replies: text: :ג'ון בונהם המלך!, כל הדוגמות שמנית, "חיפוש בוויקיפדיה", "תרומה לוויקיפדיה" או "ברוכים הבאים לוויקיפדיה!", הן עם אות כלשהי לפני ה-ו' ולכן היא מוכפלת. לכן, אם המשפט הוא "ברוכים הבאים אל ויקיפדיה", ה-ו' לא תהא מוכפלת. לימד אותי את זה אדם חכם בשם אלדד, שהסביר למה בארון ואקה הוא לא בארון וואקה. ראה גם . ניב - שיחה 11:47, 18 במרץ 2021 (IST)
replies: text: ::אשכרה 🤯! טוב, החכמתי . ג'ון בונהם המלך! | דברו! | פורטל תוניסיה 11:58, 18 במרץ 2021 (IST)
thread_title:  ויקיפדיה או וויקיפדיה 

message: זה קצת מצחיק שבויקיפדיה יש ערך על ויקיפדיה אני לא בטוחה שצריך ערך כזה. ויקיפדיה הכי מעניין וכיף - שיחה 11:41, 18 במרץ 2021 (IST)
replies: text: ויקיפדיה הכי מעניין וכיף, לא הבנתי למה זה מצחיק ולמה לשיטתך לא צריך להיות על ויקיפדיה ערך בויקיפדיה. ניב - שיחה 11:42, 18 במרץ 2021 (IST)
replies: text: :בגלל שמי שקורא בויקיפדיה אמור לדעת בדרך כלל מה זה ויקיפדיהויקיפדיה הכי מעניין וכיף - שיחה 11:45, 18 במרץ 2021 (IST)
replies: text: ::זה ממש לא נכון אבל להתווכח איתך זה כמו לטחון מים. ניב - שיחה 11:48, 18 במרץ 2021 (IST)

text: הערך כולל מידע חשוב ומעניין גם לגבי ההיסטוריה של ויקיפדיה, למי שלא יודע מתי ויקיפדיה נוסדה, מי ייסד אותה, ומתי נוסדה הוויקיפדיה בשפה העברית ועוד. אגסי - שיחה – הטיות יש לתקן 11:50, 18 במרץ 2021 (IST)
thread_title:  הערה 

message: מידי פעם אני פוגש אתרים המתחזים לויקיפדיה. אתרים ששואבים את כל המידע שלהם מויקיפדיה אבל מכילים פרסומות. 
אולי זה חוקי מבחינת הרשיון אבל עדיין מסריח. בכל מקרה זאת תופעה שראויה להתייחסות בערך.
לדוגמה.
https://he.wikidark.org/wiki/.by Eyal Morag - שיחה 23:27, 6 בספטמבר 2021 (IDT)
replies: text: בדיוק גם אנחנו עלינו על כזה מין דבר. נראה לי רע מאוד: https://iw.wikinew.wiki   Sima shimony - שיחה 17:05, 8 בספטמבר 2021 (IDT)
עוד אחד כזה נראה כמו תרגום אוטומטי של הערך המקורי באנגלית.
"זה נובע מכך אמת לא נוחה: החירום הפלנטרי של התחממות כדור הארץ ומה אנו יכולים לעשות בנידון, ספר לוויה לסרט משנת 2006 אמת לא נוחה. כל רווחי הספר (מודפסים על 100% נייר ממוחזר) עוברים ל הברית להגנת האקלים, שהקימה גור בשנת 2006.[3]אֶנצִיקלוֹפֶּדִיָה"  site:iw.wikiqube.net
המקור?
https://en.m.wikipedia.org/wiki/Our_Choice
החיקוי בעברית
https://iw.wikiqube.net/wiki/Our_Choice Eyal Morag - שיחה 00:37, 14 בספטמבר 2021 (IDT)
thread_title:  אתרים מתחזים לויקיפדיה. 

message: עד כמה הרעיון של אייזיק אסימוב עם אנציקלופדיה גלאקטיקה השפיע על ויקיפדיה? להזכיר למי ששכח או לא לא ידע בסדרת המוסד השמימי של אסימוב הוא מפתח את הרעיון של כתיבה של האנציקלופדיה גלאקטיקה בידי האנציקלופדיסטים שמנסים לשמר את הידע האנושי לפני שהאימפריה תדרדר לחשכת ימי ביניים. אפי ב. 09:58, 1 בנובמבר 2021 (IST)
replies: text: בפועל, ויקיפדיה דומה יותר למדריך הטרמפיסט לגלקסיה... ראובן מ. - שיחה 10:02, 1 בנובמבר 2021 (IST)
thread_title:  אנציקלופדיה גלאקטיקה 

message: ויקיפדיה הוא כמו אנציקלופדיה רק במחשב לפי דעתי זה יותר מסתם אנציקלופדיה רגילה אלא עולם של ממש שיש בו הרבה ידע ותשובות לשאלות 2A01:6500:A044:2456:482A:1C11:1910:756C 15:43, 14 בנובמבר 2021 (IST)
thread_title:  ויקיפדיה 

message: :דיווח מהדף ויקיפדיה:דיווח על טעויות
האם תוכלו להוסיף קישור לערך על הפרודיה של ויקיפדיה שנקראת איןציקלופדיה
replies: text: יש כבר ערך נפרד בשם איןציקלופדיה. TheStriker - שיחה 20:05, 27 במרץ 2022 (IDT)
thread_title:  דיווח שאורכב ב-30 במרץ 2022 

message: ? זאל זיין גאולה - שיחה 21:40, 20 ביולי 2022 (IDT)
replies: text: תמוז תשס"ג. דוד שי - שיחה 21:45, 20 ביולי 2022 (IDT)
thread_title:  באיזה שנה הוקמה ויקיפדיה בתאריך עברי? 

message: אין תיאור 77.125.35.89 16:57, 4 באוקטובר 2022 (IDT)
thread_title:  איך חשבתם על הרעיון של ויקפדיה 

message: שלום עורכים יקרים,
מצאתי קישור חיצוני אחד או יותר בויקיפדיה שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://blog.oxforddictionaries.com/2012/08/23/hella-ridic-new-words-to-make-you-lolz/ נמצא כקישור שבור. מומלץ להוסיף https://web.archive.org/web/20180324162550/https://blog.oxforddictionaries.com/2012/08/23/hella-ridic-new-words-to-make-you-lolz/ לכתובת המקורית.
*http://www.theinquirer.net/inquirer/news/1603521/wikipedia-denies-child-abuse-allegations נמצא כקישור שבור. מומלץ להוסיף https://web.archive.org/web/20100501174521/http://www.theinquirer.net/inquirer/news/1603521/wikipedia-denies-child-abuse-allegations לכתובת המקורית.
*http://newswire.xbiz.com/view.php?id=169017 נמצא כקישור שבור. מומלץ להוסיף https://web.archive.org/web/20131021064635/http://newswire.xbiz.com/view.php?id=169017 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:50, 6 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.pcwelt.de/start/software_os/wissen_lernen/news/192574/eigenes_buch_aus_wikipedia_artikeln_machen/ נמצא כקישור שבור. מומלץ להוסיף https://web.archive.org/web/20120223080111/http://www.pcwelt.de/news/print-on-demand-Eigenes-Buch-aus-Wikipedia-Artikeln-machen-183207.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 16:22, 13 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: תודה שם יולי גרשנזון מאלת 85.250.228.141 18:13, 21 במאי 2023 (IDT)
thread_title:  תודה 

message: תחת כותרת: תגובות וביקורת על ויקיפדיה
שורה ראשונה עם שגיאת ניסוח.:
בעוד שערכים באנציקלופדיות המסורתיות, כמו בריטניקה, נכתבים בקפידה על ידי מומחים שונים אשר תורמים לכך שהאנציקלופדיות הללו כמקור מידע מדויק. עם זאת, בהשוואה שנערכה על ידי כתב העת המדעי "Nature" ב-2005 ל-42 ערכים מדעיים שונים בוויקיפדיה האנגלית וב"בריטניקה" התגלה שאין פערים מהותיים מבחינת דיוק. הבדיקה הגיעה למסקנה שבוויקיפדיה היו בממוצע כ-4 אי-דיוקים בכל ערך מדעי, בעוד שב"בריטניקה" היו בערך שלושה אי-דיוקים."
המשפט מתחיל ב: "בעוד ש.." אך לא ממשיך ומביא את הסתירה באופן מדוייק לשונית. נדרש או למחוק את ה"בעוד ש" או להוסיף את הסתירה. 147.235.221.135 21:51, 31 ביולי 2023 (IDT)
thread_title:  טעות ניסוח 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://blog.oxforddictionaries.com/2012/08/23/hella-ridic-new-words-to-make-you-lolz/ נמצא כקישור שבור. מומלץ להוסיף https://web.archive.org/web/20180324162550/https://blog.oxforddictionaries.com/2012/08/23/hella-ridic-new-words-to-make-you-lolz/ לכתובת המקורית.
*http://www.pcwelt.de/start/software_os/wissen_lernen/news/192574/eigenes_buch_aus_wikipedia_artikeln_machen/ נמצא כקישור שבור. מומלץ להוסיף https://web.archive.org/web/20120223080111/http://www.pcwelt.de/news/print-on-demand-Eigenes-Buch-aus-Wikipedia-Artikeln-machen-183207.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:49, 19 באוקטובר 2023 (IDT)
thread_title:  נמצאו קישורים חיצוניים שצריכים תיקון (אוקטובר 2023) 

message: בערך כתוב: מאחר שיש מגוון עצום של משתתפים בעלי אידאולוגיות שונות, ומכל העולם, ויקיפדיה מחויבת ליצירת ערכים נייטרלית ככל האפשר. היעד אינו לכתוב ערכים מנקודת מבט אובייקטיבית - זוהי אי-הבנה נפוצה של המדיניות - אלא להציג באופן הוגן את כל ההשקפות בנושא, וליחסן לדוגלים בהן.
אם כך למה ישנה מודעה התומכת באידאולוגיה הפלסטינית בעמוד הראשי של הויקיפדיה הערבית? Kor109 ⁃ שיחה 17:47, 20 במרץ 2024 (IST)
thread_title:  משוב מ-20 במרץ 2024 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://portal.macam.ac.il/ArticlePage.aspx?id=1472 נמצא כקישור שבור. מומלץ להוסיף https://web.archive.org/web/20180227003551/http://portal.macam.ac.il/ArticlePage.aspx?id=1472 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:09, 14 במאי 2024 (IDT)
thread_title:  נמצאו קישורים חיצוניים שצריכים תיקון (מאי 2024)